गुवाहाटी, आगस्त 22: गलाघात जिल्लानि डिपुटी रेन्जार उमेस चन्द्र दात्ताखौ मंगलबाराव गुवाहाटी नोगोरमानि ISBT बास लाखिग्रा जायगानिफ्राय BI(EO) Bureau of Investigation, Economic Offences आ दयरुं सेन्द महलजों रां जाखोमानाय जाथायखौ लानानै खाजायो।
 बिथांआ बे बोसोरनि थांनाय एफ्रिल दाननिफ्रायनो खारखोमानानै दंमोन।  बिथांखौ हमनो मोन्नानै सा 9 गुबुन गुबुन लोब्बा थानाय दायनिगिरिफोरखौबो हमनो हायो।  गुबुन सासे लोब्बा थाबावनाय गलाघात जिल्लानि ACF फ्रपुल्ल चन्द्र लाहकार बिथांआ दासिमबो खारखोमानानै दं होन्ना खौरां मोनो। 